גשר יהודית

גשר יהודית, על-שם יהודית מונטיפיורי, שנקרא לזמן מה "גשר יצחק נבון", הוא גשר להולכי רגל ולרוכבי אופניים מעל נתיבי איילון ונחל איילון, אשר מחבר בין שדרות יהודית שבשכונת מונטיפיורי לבין מגדלי אלון שבמערב שכונת ביצרון בתל אביב. הגשר נועד ליצור חיבור נוסף בין מרכז תל אביב לבין השכונות שממזרח לנתיבי איילון ולשרת את נוסעי תחנת יהודית בקו האדום של הרכבת הקלה, המוקמת בתחילת שדרות יהודית.

הגשר הוא גשר פלדה בעל מפתח אחד, אורכו 110 מטרים, רוחבו 11 מטרים וגובהו כ-15 מטרים. הוא מורכב מכ-1,400 טון פלדה המרכיבים את כלל המבנה והמעקות. בגשר יש מסלול אופניים ושביל הולכי רגל עם ריצוף עץ, שביניהם מפריד אזור מנוחה עם ריהוט רחוב ומתקני חנייה לאופניים.

==הקמת הגשר==
תכנון הגשר החל בשנת 2010. אדריכל הגשר הוא משרד "חן אדריכלים", מתכנן הקונסטרוקציה הוא משרד "רוקח אשכנזי מהנדסים" ואדריכל הנוף הוא משרד מוריה-סקלי. בשנת 2014 אושרה תוכנית הגשר בוועדה המקומית תל אביב-יפו. בתחילת 2017 פורסם מכרז להקמת הגשר, ולהקמתו נבחרו "קבוצת אורון" ביחד עם מפעל המתכת "הגבעה" י.ח. בע"מ, שהקימו בשיטה דומה גם את גשר הסליל הכפול בבאר שבע.

הקמת הגשר החלה בספטמבר 2017 ותוכננה להסתיים ביולי 2019. עלות הקמת הגשר נאמדה ב-68 מיליון ש"ח מתקציב עיריית תל אביב.

הנחת קורות הפלדה של הגשר, פעולה המצריכה סגירה של נתיבי איילון, תוכננה לביצוע במשך שש שבתות החל מסוף אוגוסט 2018, אך בעקבות מחאת המפלגות החרדיות על חילול השבת הכרוך בכך, הורה שר התחבורה, ישראל כ"ץ, לעצור את העבודות על הגשר. העבודות הופסקו בעיצומן, מבלי שנקבע מועד להמשך. אחרי חודש של מגעים בין העירייה למשרד התחבורה, שבמהלכן לא הצליח המשרד להבהיר האם ומתי העבודות יימשכו, עתרה העירייה לבג"ץ נגד החלטת השר.

לאחר הדיון בעתירה, ובעקבות הערות השופטים בדיון, הודיעה פרקליטות המדינה על הסכמת משרד התחבורה לביצוע העבודות בשבת בהתאם לתכנון המקורי. בעקבות זאת החלו ב-25 בינואר 2019 העבודות להנחת קורות הפלדה מעל נתיבי איילון.

הגשר נפתח לתנועה ב-20 בינואר 2020, לאחר עיכוב של כ-6 חודשים מהמועד המתוכנן לכך.

==ביקורת==
העיתונאית מירב מורן סבורה שעדיף היה להשקיע בהנגשת יתר גשרי האיילון להולכי רגל ולרוכבי אופניים, באמצעות קירוי והצללה במדרכות רחבות ונתיב אחד בטוח לכלי רכב קלים.
העיתונאית אסתר זנדברג הביעה דעה דומה, ובנוסף ציינה שמערבית לנתיבי איילון חוצץ עורק תחבורתי מרכזי נוסף - דרך מנחם בגין, בין שכונת מונטיפיורי ומרכז תל אביב, וסוגיית צליחתו על ידי רוכבי אופניים והולכי רגל לא זכתה להתייחסות במסגרת מיזם 'גשר יהודית' . היבט נוסף בביקורת הוא שאין חיבור ישיר מהגשר לתחנת רכבת השלום שמצפון לו.
ממוזער
ביקורת נוספת שעלתה היא לגבי שיום הגשר. שמו הרשמי על פי עיריית תל אביב הוא "גשר יצחק נבון", אולם ישנן קבוצות אזרחיות הטוענות לשם הציבורי שהוענק לו על ידי העירייה, משרד התחבורה וחברת נתיבי איילון על גבי שלטים ובמכרזים החל מיום ההחלטה לבנייתו של הגשר. השם "גשר יהודית", ניתן על שמה של יהודית מונטיפיורי, אשתו של משה מונטיפיורי. בשם זה נודע הגשר בימי תכנונו והקמתו. בינואר 2022 עלתה לרשת עצומה שחיברה ד"ר שלומית אהרוני ליר לשימור שם הגשר המקורי, שצברה מאות חתימות. במקביל לה עלה מאמר דעה של דר' שרון גבע "החזירו את הגשר ליהודית" ולאחר יומיים הוקמה על ידי דורית שמואלי, קהילת הפעילות והפעילים בפייסבוק "החזירו את הגשר ליהודית"<ref></ref> . ביום הנשים הבינלאומי נערכה הפגנה<ref></ref> שאורגנה על ידי פעילות חברתיות אלו, בהן אהרוני ליר, דורית שמואלי ונוספות עם הגופים והארגונים הטוענים לשם הציבורי והמקורי של הגשר, בהם נמנים הקליניקה לפמיניזם משפטי באוניברסיטת חיפה,"עמותת כ"ן, אדם טבע ודין, קהילת "#איפהן" וכן תושבי השכונות הסמוכות, מונטיפיורי וביצרון<ref></ref>. במאי 2022 הוסר הכיתוב<ref>צילום הגשר מצד שכונת מונטיפיורי שדרות יהודית לאחר הסרת השם "יצחק נבון"
</ref> ע"ש יצחק נבון מעל הגשר, ככל הנראה על ידי עיריית תל אביב בטענה כי הם מתכוננים לטקס חנוכת הגשר<ref></ref>. אביב לביא ליווה את המאבק כפעיל איכות הסביבה<ref></ref> ובתוכנית יהיה בסדר (תוכנית רדיו) ו-זמן ישראל כעיתונאי.

==גלריה==
<gallery widths="200" heights="150" perrow="5">
קובץ:הקמת גשר יהודית.jpg|גשר יהודית בעת הקמתו, פברואר 2019
קובץ:Yehudit bridge under construction April 19th, 2019.jpg|עבודות על גשר יהודית, אפריל 2019
קובץ:YehuditBridge01.jpg|גשר יהודית במבט מרחוב יגאל אלון למערב
קובץ:גשר יהודית 131718.jpg|מסלול האופניים של גשר יהודית מתחבר עם שדרות יהודית
קובץ:גשר יהודית 132125.jpg|גשר ייהודית במבט לשכונת מונטיפיורי
קובץ:Yehudit bridge under construction july 2019.jpg|גשר יהודית בבנייה, יולי 2019
</gallery>

==קישורים חיצוניים==

* [https://web.archive.org/web/20180821223515/http://www.ayalonhw.co.il/download/files/גשר%20יהודית%20817.PDF גשר יהודית - מכרז מס' 17/8 לבצוע גשר פלדה מעל נתיבי איילון], באתר של חברת נתיבי איילון
* 
* 
* 

== הערות שוליים ==

יצחק נבון
קטגוריה:נתיבי איילון
יצחק נבון
קטגוריה:רחוב יגאל אלון
יצחק נבון